Diari Oficial de la Generalitat Valenciana


Sumari del DOGV 328, del 13-01-1986 (1986/805560)

REIAL DECRET 2337/1985, de 9 d'octubre, de valoració definitiva, ampliació de mitjàns i adaptació dels transferits en l'etapa Preautonòmica a la Comunitat Valenciana en matèria de Sanitat (AISNA).
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/10/09/2337/dof/vci/html**

### Dades del document

Número de DOGV
:   328

Data del DOGV
:   13-01-1986

Secció del DOGV
:   DISPOSICIONS GENERALS

Número del document
:   1986/805560


Data del document
:   09-10-1985

Organisme emissor
:   Presidència del Govern

Tipus de document
:   Reial decret

Correcció d'errades

Reial Decret 2337/1985, de 9 d'octubre, de valoració definitiva, ampliació de mitjans i adaptació dels transferits en l'etapa preautonòmica a la Comunitat Valenciana en matèria de Sanitat (AISNA).  
Segons el Reial Decret 340/1982, de 15 de gener, es transferiren al Consell del P«ús Valencià competències, funcions i serveis de l'Administració Institucional de la Sanitat Nacional (AISNA), consistents en la red dispensarial d'aquest organisme al territori del susdit Ens Preautonòmic Aquest traspàs era paral·lel i independent a l'efectuat en matèria de Sanitat, també en etapa preautonòmica, mitjançant Reial Decret 2785/1980, de 25 de gener, que culminà més tard en el Reial Decret 2103/1984, de 10 d'octubre, de valoració definitiva i ampliació de mitjans transferits en etapa preautonòmica en aquesta matèria.   
Les normes i el procediment a què han d'ajustar-se els traspassos de funcions i serveis de l'Estat a la Comunitat Valenciana estan regulats pel Reial Decret 4105/1982, de 29 de desembre.   
Aquest últim Reial Decret regula també el funcionament de la Comissió Mixta de Transferències, prevista en la disposició transitòria quarta de l'Estatut d'Autonomia de la Comunitat Valenciana. D'acord amb el que disposa, la susdita Comissió Mixta, en reunió de 30 de juliol de 1985, adoptà l'acord que figura com a annex, el qual necessita, per a la seua virtualitat pràctica, de l'aprovació del Govern, mitjançant Reial Decret.   
En virtut de tot això i en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Sanitat i Consum i d'Administració Territorial i amb la deliberació prèvia del Consell de Ministres en reunió de 9 de octubre de 1985,   
DECRETE:   
Article 1r  
S'aprova l'acord de 30 de juliol de 1985, adoptat per la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana pel qual s'amplien els traspassos de funcions de l'Estat, en matèria d'AISNA, s'hi adapten els mitjans transferits en fase preautonòmica i es valora definitivament el cost efectiu corresponent als serveis i institucions i mitjans personals materials i pressupostaris traspassats pel Reial Decret 340/1982, de 15 de gener.   
Article 2n  
En conseqüència, queden traspassats a la Comunitat Valenciana els béns, drets i obligacions, així com el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s'hi especifiquen.   
Article 3r  
Els traspassos a què es refereix aquest Reial Decret tindran efectivitat a partir del dia 1 de juliol de 1985, segons consta en l'acord de la Comissió Mixta ja al·ludit, sense perjudici de què el Ministeri de Sanitat i Consum produesca els actes administratius necessaris per al manteniment dels serveis, en el mateix règim i nivell de funcionament que tingués en el moment de l'adopció de l'acord que figura transcrit com a annex d'aquest Reial Decret, fins la data de la seua publicació.   
Article 4t  
Els crèdits pressupostaris que es determinen segons la relació 3.2 es donaran de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats al finançament dels serveis assumits per les Comunitats Autònomes, una vegada remesos al Departament susdit per part de l'Oficina Pressupostària del Ministeri de Sanitat i Consum, els certificats de retenció de crèdits, a fi de donar compliment a allò disposat en la Llei vigent de Pressupostos Generals de l'Estat.   
Article 5é  
Aquest Reial Decret entrarà en vigor el mateix dia de la seua publicació en el «Butlletí Oficial de l'Estat».   
Donat a Madrid a 9 d'octubre de 1985.   
JOAN CARLES R.  
El Ministeri de la Presidència,  
JAVIER DEL PRADO MOSCOSO I MUÑOZ  
ANNEX  
La Sra. Concepció Tobarra Sánchez i Sra. Blanca Blanquer i Prats, Secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en el ple de la Comissió Mixta, celebrada el dia 30 de juliol de 1985, fou adoptat l'acord sobre valoració definitiva del cost efectiu dels serveis traspassats, ampliació de mitjans i adaptació d'aquells transferits en fase preautonòmica al Consell del País Valencià, en matèria de Sanitat (AISNA), en virtut del Reial Decret 340/1982, de 15 de gener, en els termes que tot seguit s'expressen:   
A) Normes estatutàries i legals en què s'empara la valoració definitiva, adaptació i ampliació de mitjans traspassats.   
Aquest acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que, segons l'Estatut, correspon a la susdita Comunitat Autònoma, així com el dels mitjans pertinents, mitjans patrimonials, personals i pressupostaris i, d'altra, en el Reial Decret 4142/1982, de 29 de desembre, sobre consolidació de transferències efectuades a la Comunitat Valenciana en fase preautonòmica, així com en el Reial Decret 4015/1982, de 29 de desembre, on es regula el funcionament de la Comissió Mixta de Transferències, prevista en la indicada disposició transitòria quarta del susdit Estatut de Autonomia, i es determinen les normes i el procediment a què han d'ajustar-se els traspassos de l?Administració de l'Estat a la Comunitat Valenciana.   
B) Mitjans patrimonials, personals i pressupostaris que s'adapten i s'amplien.   
B 1 Béns, drets i obligacions.   
1. Els béns, drets i obligacions transferits en virtut del Reial Decret 340/1982, de 15 de gener, s'adaptaran en el seu règim jurídic, a l'establert en la disposició transitòria quarta de l'Estatut d'Autonomia i d'altres disposicions en cada cas aplicables.   
2. S'amplien els mitjans patrimonials transferits en virtut del Reial Decret susdit amb els recollits en la relació adjunta número 1, on queden identificats els immobles afectats per aquest traspàs.   
B.2. Personal i llocs de treball vacants.   
1. S'amplien els mitjans personals traspassats a la Comunitat Valenciana en fase preautonòmica, amb el traspàs del personal i, s'hi s'escau, de las places vacants, dotades pressupostàriament, que es detallen en la relació adjunta núm. 2.  
2. El susdit personal passarà a dependre de la Comunitat Valenciana, en els termes legalment previstos en el seu Estatut d'Autonomia i d'altres normes en cada cas aplicables, i en les mateixes circumstàncies que s'especifiquen en la relació susdita.   
3. Els òrgans competents en matèria de personal de l?Administració Institucional de la Sanitat Nacional, notificaran als interessats el traspàs i la nova situació administrativa, quan el Govern aprova el present acord per Reial Decret. Així mateix es remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats devengades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
4. El règim del personal transferit en fase preautonòmica, així com el que va cobrir vacants o places traspassades amb anterioritat a l'efectivitat de l'acord present, serà l'establert en la Llei 30/1984, de 2 d'agost, i d'altres disposicions aplicables.   
5. Romandrà a l'Administració de l'Estat i seguirà en la seua competència el finançament i gestió dels crèdits i la tramitació dels expedients de classes passives, corresponents als funcionaris de l'extingit Patronal Nacional Antituberculós i de les Malalties del Tòrax, que es regeix per l'Estatut de Classes Passives de l'Estat de 22 d'octubre de 1926, en base a allò disposat en la Llei de 13 de desembre de 1943, disposicions complementàries i acords del dit Patronal de 19 de gener i 13 d'abril de 1946.   
B.3. Valoració definitiva de les càrregues financeres dels serveis traspassats.   
1. La carrega neta assumida que, segons la liquidació del pressupost de despeses per a 1984, correspon als serveis traspassats a la Comunitat s'eleva amb caràcter definitiu a 927.574.208 pessetes, segons detall que figura en la relació 3.1.   
2. El finançament, en pessetes de 1985, que correspon al cost efectiu anual dels serveis transferits es detalla en la relació 3.2.   
3. Transitòriament, fins que el cost efectiu es computa per a determinar el percentatge de participació de la Comunitat Autònoma en els ingressos de l'Estat, el susdit cost es finançarà mitjançant la consolidació en la secció 32 dels Pressupostos Generals de l'Estat, dels crèdits relatius als diferents components del cost efectiu, pels imports que s'hi indiquen, susceptibles d?actualització pels mecanismes generals previstos en cada Llei de Pressupostos de l'Estat:   
 Crèdits en pessetes  
 de 1984  
a) Costos bruts:  
Despeses de personal 815.542.727  
Despeses de funcionament 07.954.820  
 Total 404.432.465  
b) A deduir:  
Recaptació anual per taxes i altres ingressos 50.781.181  
 Finançament net 904.047.979  
Les possibles diferencies que es produesquen durant el període transitori, a què es refereix el paràgraf anterior, respecte al finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant una Comissió de Liquidació, que es constituirà en el Ministeri d'Economia i Hisenda.   
Durant seixanta dies, a partir de la data de publicació del Reial Decret aprovatori de l'acord present, l?Administració Institucional de la Sanitat Nacional, al càrrec del qual eren els serveis prestats, seguirà assumint la gestió i el pagament de les obligacions corresponents als capítols II i I del Pressupost de Despeses que siguen exigibles en el susdit període i corresponguen als serveis que es transfereixen, el venciment dels quals es preveu pel seu caràcter periòdic o per causes contractuals.   
El que disposa el paràgraf anterior haurà de ser considerat en efectuar la periodificació i el càlcul dels crèdits a retenir i transferir a la secció 32 dels Pressupostos Generals de l'Estat, mitjançant la tramitació de l'expedient oportú de modificació pressupostària, que s'efectuarà pel procediment d?urgència.   
C) Documentació i expedients dels serveis que es traspassen.   
El lliurament de la documentació i dels expedients dels serveis traspassats, amb l'inventari corresponent, es realitzarà en el termini d'un mes des de la publicació del Reial Decret pel qual s?aprova aquest acord. La resolució d'aquells que es troben en tramitació es realitzarà de conformitat amb allò que preveu el Reial Decret 4015/1982, de 29 de desembre.   
D) Data d'efectivitat   
Els traspassos a què fa referència aquest acord tindrem efectivitat a partir del dia I de juliol de 1985.   
I perquè conste, expedim aquesta certificació a Madrid, en 30 de juliol de 1985.- Les Secretàries de La Comissió Mixta, Concepción Tobarra Sánchez i Maria Blanca Blanquer i Prats.


Còpia Permalink ELI